stanford-oval/wikipedia huggingface dataset:
סופרקום
הערות שוליים

↑  רוני ליפשיץ, ‏סמנכ"ל סופרקום: תמורת ההנפקה תממן כניסתנו לשוק המסחרי, באתר גלובס, 3 בפברואר 1999
↑  רוני ליפשיץ, ‏סופרקום תנפיק דרכונים בבריטניה; היקף העיסקה - 5 מיליון דולר, באתר גלובס, 11 באוגוסט 1998
↑  מאת רוני ליפשיץ, ‏סופרקום תספק לממשלת ברזיל מערכת להפקת דרכונים ב-18 מיליון ד', באתר גלובס, 13 בינואר 1999
↑  מאת עמי גינזבורג, ‏איסד"ק - בורסה פאן-אירופית ממוחשבת חדשה תחל לפעול בסוף החודש, באתר גלובס, 19 בנובמבר 1996
↑  שי שלו, ‏סופר הנפקה: סופרקום גייסה 26 מיליון דולר למרות גירעון בהון העצמי, באתר גלובס, 25 באפריל 1999
↑  עמי גינזבורג, בורסת נאסד"ק אירופה מפסיקה את פעילותה, באתר הארץ, 27 ביוני 2003
↑  טלי ציפורי, ‏סופרקום נרשמה גם לבורסה מעבר לדלפק בארה"ב, באתר גלובס, 7 בנובמבר 2004
↑  עומרי כהן, סופרקום משנה את שמה ל-ויואנס: תבעה איחוד מניות לצורך רישום החברה למסחר בנאסד"ק, באתר TheMarker‏, 30 באפריל 2007
↑  שירות גלובס, ‏חברה בת של סופרקום זכתה בפרוייקט להנפקת תעודות ממשלתיות במדינה במזרח הרחוק, באתר גלובס, 31 במאי 2001
↑  איי אונליין, InkSure, חברה בת של סופרקום, משלימה גיוס הון לפי שווי 30 מיליון ד', באתר TheMarker‏, 18 בספטמבר 2000
↑  אלי דניאל, סופרקום מכרה ל-ICTS כ-12% ממניות Inksure תמורת כמיליון דולר, באתר TheMarker‏, 9 במאי 2002
↑  בועז גילמור, ‏חברת אינקשור גייסה 6.7 מיליון דולר בהובלת בנק השקעות אמריקאי, באתר גלובס, 15 באוקטובר 2002
↑  שירות גלובס, ‏שנה ראשונה של רווח נקי לסופרקום: 5.75 מיליון דולר ב-2002; צופה המשך צמיחה ב-2003, באתר גלובס, 27 במרץ 2003
↑  שמוליק ינאי, דרכון לוול סטריט: לקראת ההנפקה בניו יורק זכתה סופרקום במכרז לאספקת דרכונים חכמים לארה"ב, באתר TheMarker‏, 11 באוקטובר 2004
↑  שירות גלובס, ‏סופרקום הישראלית זכתה בחוזה לאספקת דרכונים חכמים לממשלת ארה"ב, באתר גלובס, 11 באוקטובר 2004
↑  טלי ציפורי, ‏סופרקום גייסה 3.5 מיליון ד' ממשקיעים מוסדיים ופרטיים, באתר גלובס, 13 באוקטובר 2004
↑  שירי חביב, ‏מיזוג ישראלי בתחום הכרטיסים החכמים: און טראק רוכשת את נכסי סופרקום, באתר גלובס, 8 בנובמבר 2006
↑  עומרי כהן, מיזוג בתעשייה הביומטרית הישראלית: OTI רוכשת את פעילות הדרכונים החכמים של סופרקום ב-20.5 מ' ד' במניות, באתר TheMarker‏, 8 בנובמבר 2006
↑  שירי חביב ולדהורן, ‏מנכ"ל סופרקום מדבר לאחר זינוק של 920% במניה תוך שנה, באתר גלובס, 12 בינואר 2014
↑  שירי חביב ולדהורן, ‏לאחר שזינקה ב-600%: סופרקום הישראלית חוזרת לנאסד"ק, באתר גלובס, 15 בספטמבר 2013
↑  שירי חביב ולדהורן, ‏סופרקום מגייסת 12 מיליון ד' בנאסד"ק, באתר גלובס, 19 בדצמבר 2013
 דרור רייך, סופרקום הישראלית חזרה לנאסד"ק וסגרה מחיר להנפקה משנית, באתר TheMarker‏, 20 בדצמבר 2013
↑  שירי חביב ולדהורן, ‏בזכות און טראק: הכנסות סופרקום זינקו ב-237%, באתר גלובס, 29 במרץ 2015
↑   יורם גביזון, סופרקום רוכשת את Safend הישראלית תמורת עד 6 מיליון שקל, באתר TheMarker‏, 2 במרץ 2016
↑   ערן אזרן, ממיליארד דולר לשני מיליון בעשור: אלווריון שוב עוברת ידיים, באתר TheMarker‏, 11 במאי 2016
↑  יהונתן ליס, החל הפיילוט לאיזוק אלקטרוני של אנשים ששבים מחו"ל ויישלחו לבידוד ביתי, באתר הארץ, 1 במרץ 2021
↑   שגיא כהן , טלי חרותי-סובר, הדר קנה, בלי זכויות, בלי מכרז: המדינה נותנת לחברה פרטית לאזוק אזרחים, באתר TheMarker‏, 1 במרץ 2021
סמל קניה

| --- | --- |

 פרטים
 המחזיק בסמל:  קניה 
 תאריך אימוץ:  1963 
 התקנים
 מוטו:  HARAMBEE (סוואהילי: למשוך יחד)
 
בסמלה של קניה מופיעים 2 אריות מחזיקים בחניתות מסאיות ומגן. במגן נראים ארבעת צבעי הדגל הלאומים:
שחור מסמל את תושביה הילידים של קניה.
ירוק מסמל חקלאות ומשאבים טבעיים.
אדום מסמל מאבק לחופש.
לבן מסמל אחדות ושלום.
במרכז הפס האדום מופיע תרנגול - אחד משני העופות הלאומיים של קניה - מחזיק גרזן, שעל פי אגדות מקומיות, מסמל חיים חדשים ומשגשגים.
האריות והמגן ניצבים על צללית של הר קניה שמעוטר בדוגמאות לתוצרת החקלאית של המדינה כמו קפה, תה, תירס, אננס ועוד.
מתחת לצלליות מופיעה המילה "האראמבאה" (Harambee) המוטו הלאומי של קניה, שמשמעותה בסוואהילי היא "למשוך יחד", והיא שמה של מסורת מקומית של פעילות קהילתית למען מטרה כלשהי.
ראו גם

דגל קניה
המנון קניה
נחמן הלר

| --- | --- |
אין תמונה חופשית
 לידה:  1862 ביאליסטוק, האימפריה הרוסית 
 פטירה:  15 באוגוסט 1932 (בגיל 70 בערך) 
 תקופת הפעילות:  ? – 15 באוגוסט 1932 
 רבותיו:  שמואל מוהליבר, מלבי"ם, אלכסנדר משה לפידות 
 
ר' נחמן הלר (בכתיב יידי: העללער; בכתיב לועזי: Nachman Heller;‏ ט"ו בחשוון 1862/‏1864, ביאליסטוק – 15 באוגוסט 1932, ניו יורק) היה רב וסופר יהודי-אמריקאי ממוצא פולני.
קורות חיים

נולד בשנת 1862 או 1864 בביאליסטוק שבפולין. אביו, ישראל, היה בעל רקע תורני עשיר. היה תלמידם של ר' שמואל מוהליבר ושל מלבי"ם, ונסמך לרבנות על ידם ועל ידי ר' אלכסנדר משה לפידות מראסיין. במקביל לחינוכו התורני התחנך חינוך כללי, תחילה בגימנסיה בקניגסברג ובהמשך באוניברסיטת וינה.
בסביבות שנת 1900 היגר הלר לארצות הברית, וכיהן כרב וכמורה בתלמוד תורה במספר קהילות בהּ ובקנדה, בהן ניו יורק, ויניפג, פילדלפיה (קהילת "אהבת ישראל", 1903–1904) וצ'ארלסטון שבווירג'יניה המערבית (קהילת "בני יעקב", 1904–1912). הלר נודע כציוני נלהב.
באמריקה הוסיף ללמוד באוניברסיטת ביילור שבטקסס ובאוניברסיטת שיקגו והוציא תחת ידו תרגום מוער לעברית – ובהמשך גם לאנגלית וליידיש – של הפרשיות הכתובות ארמית בספר עזרא וספר דניאל, וכן הוצאה מוערת ומתורגמת לאנגלית וליידיש של ספר תהלים, עם פירוש בחרוזים.
אחיו הצעיר היה חוקר המקרא והתלמוד הנודע, ר' חיים הלר (1879–1960).
כתביו

רב נחמן בר יעקב: שיר ממאמרי רב נחמן אשר בתלמוד לתאר תכונת רב נחמן מדותיו חכמתו כבודו עשרו (עם באורים הערות), ורשה: אלעקסאנדער גינז, תרמ"ד.
נחמן בן ישראל העללער, דניאל ועזרא: עם תרגום עברי לפרשיות הארמיות עם פרושים וביאורים הנקובים בשמות רחמים בדין ועזרת ישראל, ניוארק: (דפוס ראזענבערג), תרס"ה (בהוצאה השנייה, בשנת תרע"ג, נוספו גם תרגום לאנגלית וליידיש).
ספר תהלים: מאת דוד בן ישי מלך ישראל, עם פירוש מספיק על דרך השיר בשם תהלים בחרוזים, ונלוו עליו שתי העתקות בשפת אנגלית ובלשון יהודית המדברת ועוד הערות נחוצות, ניוארק: [חמו"ל], תרפ"ג.
Facts and Fiction: a collection of tales, [New York city, Press of Goldman and Steinberg, c1916].
The coming of Shiloh: reflections on Zionism, New York: [Pinski-Massel, c1928].
סימקה 8

| --- | --- |

סימקה 8
 מאפיינים כלליים
 יצרן:  סימקה (Simca Société Industrielle de Mécanique et Carrosserie Automobile)
 שנות ייצור:  1938–1951
 יחידות שיוצרו:  113,165 
 הרכבה:  צרפת צרפת
 מודל קודם:  סימקה 6
 מודל אחריו:  Aronde (סימקה 9)
 סיווג:  מכונית משפחתית
 מרכב:  4 דלתות, סדאן
 אורך:  4,020 מ"מ
 רוחב:  1,480 מ"מ
 גובה:  1,530 מ"מ
 משקל:  870 ק"ג
 מפרט טכני
 מנוע:  (מנוע פיאט), 4 צילינדרים,  1,089 סמ"ק, המפיק 32 כ"ס, 1,221 סמ"ק המפיק 41 כ"ס (משנת 1949).
 הילוכים:  תמסורת ידנית - 4 מהירויות
 מהירות מרבית:  מנוע 1,089 סמ"ק - 110 קמ"ש, מנוע 1,221 סמ"ק - 120 קמ"ש
 קשר:  פיאט 1100
 
סימקה 8, סדאן
סימקה 8, דגם גורדיני ספורט, שנת 1951
סימקה 8 (בצרפתית: Simca 8) היא מכונית משפחתית קטנה אשר יוצרה על ידי חברת סימקה הצרפתית בין השנים 1938–1951. יוצרו 113,165 יחידות. מנוע ה"סימקה 8" נלקח מדגם פיאט 1100 (1937) (ברישיון חברת פיאט).
משנת 1948 נוספה גרסת ספורט, עם מנוע בהספק של 50 כ"ס.
דגם ה"סימקה 8" דמה מאוד לדגם הפיאט 1100 האיטלקי.
שלדת סימקה 9 נלקחה מדגם "סימקה 8".
מתחרותיה היו רנו ז'יוואקאטר ופיג'ו 202. כל שלושת הדגמים יוצרו בצרפת.
דגמי סימקה 8

4 דלתות - סדאן
2 דלתות - קופה
2 דלתות - קבריולה
2 דלתות - טנדר
2 דלתות - ספורט (משנת 1948)
סימקה 8 דגם Special (דגם ספורט - מרוץ)
סימקה 8 דגם גורדיני (ספורט)
תמונות

סימקה 8, 4 דלתות
סימקה 8
סימקה 8
סימקה 8, 4 דלתות
סימקה 8, 4 דלתות
סימקה 8
סימקה 8, שנת 1949
סימקה 8, שנת 1949 - מבט לתא הנהג
סימקה 8 - קבריולט, 1950
סימקה 8 - קבריולט, 1950
סימקה 8 דגם Special, שנת 1949
סימקה 8 דגם Special, שנת 1948
סימקה 8 ספורט
סימקה 8 - טנדר
סימקה 8 - טנדר
ראו גם

פיג'ו 202
רנו ז'יוואקאטר
סימקה 5
סימקה 6
סימקה 9
נחל סבך

| --- | --- |
אין תמונה חופשית
 מידע כללי
 שפך:  נחל יגור
 מדינות באגן הניקוז:  ישראל 
  (למפת הכרמל מוגדלת) נחל סבך(למפת הכרמל רגילה) נחל סבך(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל סבך(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל סבך
 
נחל סבך הוא אחד מיובליו של נחל יגור.
תוואי הנחל

ראשיתו של נחל סבך בקו פרשת המים ושלושת ערוציו, סמוך לכביש 672 מחיפה ליישוב עוספיא. המים שופעים מעל סלעי קירטון ואדמת רנדזינה. לאחר מכן עוברים על סלעי דולומיט. הערוצים נפגשים לכדי ערוץ אחד בדרך נוף כרמל. תוואי הנחל ואפיקו צר ותלול ולאורכו מפלונים בגובה של כשלושה מטרים. במפגש עם נחל יגור ערוציו צרים ובהם מדרון תלול וניתן לחזות במפלי מים הנופלים מעל סלע דולומיט. מפליו של הנחל מגיעים עד גובה של כ-7 מטרים בחלקו התחתון.
צמחיית הנחל

צמחיית הנחל היא חורש ים-תיכוני. לאורך גדותיו של הנחל גדלים עצים כאלון מצוי, מורן החורש, זית, כליל החורש, אלה ארצישראלית וער אציל היוצרים חורש.
הערות שוליים

1 2  סלמאן אבו רוכן, יעקב שורר, כרך 5: הכרמל וחופו ורמות מנשה / מדריך ישראל החדש : אנציקלופדיה, מסלולי טיול, תל אביב, ידיעות אחרונות, 2001, עמ' 164
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
סמל קנטקי

| --- | --- |

 פרטים
 המחזיק בסמל:  קנטקי 
 תאריך אימוץ:  1792 
 
סמל מדינת קנטקי אומץ על ידי בית המחוקקים של המדינה בדצמבר 1792. הסמל מציג שני גברים מחובקים, האחד לבוש עורות דוב, והשני לבוש חליפה. סביב חלקו העליון של הסמל מופיע שמה הרשמי של המדינה: "חבר העמים של קנטקי" ("Commonwealth of Kentucky") וסביב חלקו התחתון מצויר הפרח המסמל את המדינה - פרח שבט הזהב. סביב חלקו הפנימי של הסמל מופיע מוטו המדינה: "מאוחדים נעמוד, מפורדים ניפול" ("United we stand, Divided we fall").
על פי אמונה מקובלת האיש משמאל הוא דניאל בון אשר היה אחד ממגלי קנטקי, והימני הוא הנרי קליי - אחד המדינאים העיקרים של קנטקי. אולם ההסבר הרשמי קובע שהאחד מייצג את איש הכפר (המתגורר בספר המדינה) והשני את המדינאי המתגורר בערים.
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
ערך זה הוא קצרמרבנושא סמלים ובנושא ארצות הברית. אתם מוזמנים לתרום לוויקיפדיה ו.
סינג סינג

האגף הישן בכלא סינג סינג, 1938
מתקן הענישה סינג סינג (באנגלית: Sing Sing Correctional Facility) הוא בית סוהר בכפר אוסינינג שבמדינת ניו יורק. הוא נמצא במחוז ווסטצ'סטר, במרחק של כ-60 ק"מ מצפון לעיר ניו יורק. שמו בא לו מהשם המקורי של הכפר אוסינינג.
היסטוריה

כלא זה היה החמישי שנבנה במדינת ניו יורק, כשבית המחוקקים של המדינה הקצה ב-1825 סך של $20,100 לצורך רכישת מחצבת Silver Mine Farm, ששטחה היה כ-0.5 קמ"ר. בית הסוהר היה אמור לממן את עצמו ולא להזדקק לתמיכה מכספי משלם המיסים.
אלאם לינדס (אנ'), מפקד בית הסוהר אובורן, בית סוהר אחר במדינת ניו יורק, הביא משם 100 אסירים לאתר המחצבה, והם אלה שבנו את הכלא החדש. מפקדים מפורסמים נוספים של בית סוהר זה, מלבד לינדס. לאווס הצליח "לנקות" את בית הסוהר מהשערוריות שדבקו בו, וכן הצליח לדכא את האלימות שפשטה בו. עם זאת, גם בימיו האפלים ביותר, התנאים בסינג סינג לא היו חמורים כמו במתקני כליאה אחרים בדרום, כגון פארצ'מן או מתקן המעצר של לואיזיאנה.
סרטי גנגסטרים סייעו להפוך את בית הסוהר לאגדה גם מעבר לגבולות המדינה, ביניהם 'The Big House' (1930) 'Castle on the Hudson' (1940), ו-'20,000 years in Sing Sing' (1932) - המבוסס על ספרו של המפקד לאוואס.
האריס א. סמיילר היה האסיר הראשון שהוצא להורג ב"כיסא חשמלי" בכלא סינג סינג, ב-7 ביולי 1891. מ-1914 השתמשו שם בביצוע ההוצאות להורג אך ורק ב"כיסא חשמל". ההוצאה להורג האחרונה בסינג סינג בוצעה באוגוסט 1963. מדינת ניו יורק ביטלה את עונש המוות שנתיים מאוחר יותר, אך החזירה אותו לשימוש ב-1995. מאז לא נגזר עונש מוות על אף אדם במדינה זו.
ב-8 בינואר 1983 פרצה מרידה בקרב יותר מ-600 אסירים באגף B, שתפסו 17 סוהרים כבני ערובה. המרד הסתיים לאחר 53 שעות. כיום כלואים בסינג סינג מעל 2,000 אסירים. ישנן תוכניות להפיכת האגף המקורי שקיים מ-1825, ועדיין עומד על תילו - למוזיאון.
אסירים מפורסמים

אלברט פיש, רוצח סדרתי וקניבל.
ג'יימס לרקין, מנהיג פועלים אירי. נכלא בין 1920–1923 על "אנרכיה פושעת" כתוצאה מפרסום כתביו השמאלניים.
"The Rose Man", לשעבר עורך עיתון בניו יורק, שריצה מאסר עולם על רצח.
יוליוס ואתל רוזנברג שהורשעו בריגול לטובת ברית המועצות ("מרגלי האטום").
ויליאם ה. ואן שאיק, קברניט הספינה גנרל סלוקום שנחשב לאחראי לאסון הימי הגדול ביותר בתולדות מדינת ניו יורק.
לואיס "לפקה" בוכהלטר, מראשי הפשע המאורגן בניו יורק.
פול גיידל - ריצה את המאסר הארוך ביותר בארצות הברית והסתיים בשחרורו.
ניקלאס פייראבנד

ניקלאס פייראבנד (בגרמנית: Niklas Feierabend;‏ 28 באפריל 1997 - 1 במאי 2016) היה כדורגלן גרמני ששיחק בעמדת הקשר בקבוצת הנובר 96 מהבונדסליגה.
בגיל 6 החל פייראבנד לשחק במחלקת הנוער של TuS וטברגן, ובגיל 8 עבר למחלקת הנוער של הנובר 96. ב-2 באפריל 2016 ישב לראשונה על ספסל הקבוצה הבוגרת של המועדון, במשחק ליגה נגד המבורג.
ב-1 במאי 2016 נהרג פייראבנד בתאונת דרכים בעיירה ליד הנובר. באותה תאונה נהרגו שני בני אדם נוספים.
סמל קרינתיה

| --- | --- |

 פרטים
 המחזיק בסמל:  קרינתיה 
 תאריך אימוץ:  1996 
 
סמל קרינתיה הוא סמלה הרשמי של מדינת קרינתיה שבאוסטריה.
עיצוב

הסמל מעוצב כמגן מעוגל בתחתיתו שמחולק בניצב. בחצי הימני (מכיוון נושא השלט) שדה זהב שבו מוטענים שלושה אריות שחורים שלשונותיהם, טפריהם ועינם אדומות, פוסעים. בחצי השמאלי שדה אדום עם פֶס לבן. הסמל שימש בתחילה כסמלו של אולריך השלישי דוכס קרינתיה (1220 - 1269) ולאחר מכן כסמלה של דוכסות קרינתיה שהתקיימה עד 1335 במסגרת האימפריה הרומית הקדושה. הסמל המשיך לשמש את השלטון המקומי ללא שינוי כמעט, והוא מופיע גם בציור מהמאה ה-16 של מרגרטה מאולטש שהייתה דוכסית טירול, אליה אוחדה קרינתיה. השינויים שנעשו בסמל במשך השנים לא היו במגן אלא בשאר התקני הסמל כמו הקסדה שלעיתים הוחלפה בכתר.

מעל המגן קסדה כסופה בעלת סורגים מוכתרת בכתר זהב ומעטה אדום וזהב. הציצה היא שתי קרני תאו זהובות שמכל אחת מהן יוצאים חמישה מקלות ועליהם תלויים שלושה עלי טיליה, שחורים מימין ואדומים משמאל.
לסמל קיימת גם גרסה מוקטנת שמורכבת מהמגן לבדו והוא מופיע בדגל המדינה.
הסמל נקבע בחוק המדינה ב-1996.
סמל קסטיליה ולאון

| --- | --- |

 פרטים
 המחזיק בסמל:  קסטיליה ולאון 
 תאריך אימוץ:  1230 
 
קולומבוס תובע בעלות על העולם החדש
סמל קסטיליה ולאון הוא סמלה הרשמי של הקהילה האוטונומית קסטיליה ולאון שבספרד.
הסמל מעוצב כמגן "ספרדי" מחולק לרבעים שמבוססים על הסמלים ההיסטוריים של ממלכת קסטיליה וממלכת לאון. הרבע הראשון והרביעי מציגים את סמל קסטיליה: שדה אדום ובו טירת זהב בעלת שלושה צריחים שחלונותיה ודלתה כחולים.

הרבע השני והשלישי מציגים את סמל לאון: שדה לבן שעליו אריה סגול זקוף שפונה שמאלה, לשונו וטפריו אדומים ובראשו כתר זהב.

מעל המגן מותקן כתר בעל שמונה פרחים מעוטרים בפנינים שבסיסו מקושט בפנינים, אבני אודם וברקת.
סמלי הממלכות היו בשימוש כבר מהמאה ה-12 והסמל הנוכחי נוצר לאחר איחוד הממלכות ב-1230. הסמל חזר לשימוש לאחר הקמת הקהילה האוטונומית ומעמדו נקבע בחוק ב-1983. הסמל מופיע גם בסמלי ערים בהן שלטה הממלכה, כגון סמלי חאאן, טולדו ולוס אנג'לס.
הסמל והדגל של ממלכת קסטיליה ולאון היו בשימוש הקרוולות שבהן שטו מגלי הארצות ובכללם כריסטופר קולומבוס. גם בציור בו תובע קולומבוס בעלות על היבשת החדשה נראה הסמל על נסו.
ראו גם

דגל קסטיליה ולאון
ניו מדיה

טקסט דיגיטלי אשר נוצר באמצעות מחשב
ניו מדיה (מילולית: "תקשורת חדשה") הוא מושג רחב המתייחס אל יצירות אשר נוצרו באופן דיגיטלי באמצעות מחשב או שעברו תהליך דיגיטציה - לרוב העברה למדיום שהוא דיגיטלי. המחשב יכול לשמש את היצירות בתהליך ההפקה, תהליך ההפצה או תהליך ההצגה.
המונח "ניו מדיה" בא לתאר אותה כהנגדה למדיה הקודמות ("מדיה" היא צורת הריבוי של "מדיום", אמצעי). בין השאר - הדפוס, הטלוויזיה, הקולנוע ועוד. הללו מכונים, בהנגדה, "מדיות ישנות" או "אולד מדיה".
היסטוריה

בשנות ה-60 של המאה ה-20 הקשר בין מחשבים לאמנות רדיקלית החל להתחזק. עד שנות ה-80 של המאה ה-20 התקשורת הסתמכה בעיקר על הדפסה ומודלים של שידור אנלוגי, כמו הטלוויזיה והרדיו. בעשרים וחמש השנים האחרונות ראינו את השינוי המהיר לכיוון מדיה אשר מבוססת על שימוש בטכנולוגיות דיגיטליות, כמו האינטרנט ומשחקי מחשב. עם זאת, דוגמאות אלה הן רק ייצוג קטן של המדיה החדשה. השימוש במחשבים דיגיטליים הפך את המדיה הישנה למדיה חדשה כגון: טלוויזיה דיגיטלית ופרסומים באינטרנט. אפילו כלי התקשורת המסורתיים כמו העיתונות המודפסת השתנו באמצעות יישומים טכנולוגיים כדוגמת תוכנות עריכת תמונה ותוכנות סידור דפוס.
אנדרו ל. שאפירו (1999) טוען כי "ההופעה של טכנולוגיות דיגיטליות חדשות מסמלת שינוי פוטנציאלי רדיקלי באשר למי ששולט באינפורמציה, בחוויה ובמשאבים". כוונתו שהתפתחות המדיה מטשטשת את ההבדל בין תקשורת בין אישית לתקשורת המונית, ובין תקשורת ציבורית לפרטית.
וו. ראסל ניומן (פרופ' למדיה טכנולוגית) טוען כי המדיה החדשים:
משנה את המשמעות של מרחק גאוגרפי
מאפשרת עליה דרמטית בנפח התקשורת
מספקת תקשורת מהירה יותר
מייצרת אפשרות לתקשורת אינטראקטיבית
מאפשרת לצורות תקשורת שהיו מופרדות בעבר לחפוף ולהתמזג
ישנן מספר דעות חלוקות בנוגע לערכיות ולתרומה של הניו מדיה. בהקשר הפוליטי יש החוזים כי המדיה החדשה, והאינטרנט בפרט, יביא בעתיד למרחב ציבורי דמוקרטי פוסטמודרני, שבו האזרחים יוכלו להשתתף בדיונים פוליטיים ללא הבדלים היררכיים. מנגד יש הטוענים כי המעבר למדיה חדשה הביא לקומץ תאגידי תקשורת אוניברסליים אשר משיגים השפעה גלובאלית חסרת תקדים, אשר עתידה להתעצם אף יותר.
עקרונות הניו מדיה

לב מנוביץ' בספרו The language of new media ניסה להביא 5 עקרונות שמאפיינים ניו מדיה.
לא כל יצירת ניו מדיה מצייתת לחוקים הללו, הוא טוען. אלו אינם כללים אבסולוטיים אלא נטיות כלליות של יצירות ניו מדיה.
עקרונות הניו מדיה > ייצוג ספרתי

כל מוצרי הניו מדיה, בין אם נוצרו על ידי מחשב או שעברו המרה מחומר גלם אנלוגי, מיוצגים בייצוג ספרתי. מכאן שגם אפשר לעבד ולשנות אותם באמצעות תוכנת מחשב.
עקרונות הניו מדיה > מודולריות

משום שכל האלמנטים ביצירת ניו מדיה מאוחסנים בנפרד ובאופן עצמאי, ניתן לבצע בכל אחד מהם שינויים בנפרד ללא לשנות את היצירה הכללית.
עקרונות הניו מדיה > אוטומציה

כתוצאה משני העקרונות הראשונים, ניתן לבצע אוטומציה בתהליכים השונים של היצירה:
בשלב היצירה
במניפולציה שנעשית על יצירה
ביכולת המחשב לאחסן ולשלוף מידע
עקרונות הניו מדיה > השתנות

כתוצאה משני העקרונות הראשונים, יצירות הניו מדיה הן לעולם לא קבועות לנצח. האובייקטים הבודדים של היצירה חשופים כל הזמן לשינויים ולמניפולציות ולכן ניתנים לצריכה באין ספור וריאציות שונות.
בעוד מדיה ישנים נשלטת על ידי יוצר אחד שקובע מראש את היצירה ואת אופן וסדר הצריכה שלה כאשר היא משוכפלת ומופצת בעותקים זהים זה לזה, יצירת הניו מדיה היא נזילה.
קיים מאגר מידע על אלמנטים של המדיה וניתן להשתמש בו.
ניתן להפריד בין התוכן לבין הממשק.
מידע אודות המשתמש יכול להיאסף בצורה אוטומטית ולהתאים אליו את דרך צריכת היצירה (למשל, זיהוי של חומרת המחשב או סוג הדפדפן)
אינטראקטיביות מבוססת תפריט.
היפרמדיה. קישוריות באמצעות היפרלינק כך שאלמנטים עצמאים זה מזה מוכלים באותה יצירה, בניגוד למדיה ישנה בה אלמנטים שמוכלים ביצירה נהפכים לחלק אחיד ממנה.
עדכונים תקופתיים. אפליקציות שמבצעות עדכון אוטומטי, לעיתים אף ללא כל התערבות מצד המשתמש.
שינוי קנה מידה. כאשר המדיה יכולה להיצרך בגודל שונה וברמות שונות של פרטים (למשל, היכולת לצפות בתכנים באיכות גבוהה או נמוכה).
עקרונות הניו מדיה > קידוד מחדש

ניו מדיה מכילה 2 שכבות: השכבה התרבותית והשכבה הממוחשבת, כאשר הן נמצאות תמיד ביחסים של השפעה הדדית זו על זו. השילוב או הקידוד מחדש של השכבות הללו יוצרת תרבות משולבת של משמעויות תרבותיות וממוחשבות. בתהליך זה קטגוריות ומושגים תרבותיים מוחלפים ברמת המשמעות או השפה במושגים חדשים הלקוחים מעולם המושגים הממוחשבים.
אפיונים של המסר בניו מדיה

מסר אישי יכול להימסר באופן סימולטני למספר גדול של אנשים.
כל אחד יכול להתערב בתוכן הנמסר, להגיב, להשפיע או לשנות אותו.
למרות שהפנייה מתבצעת לקהל רחב, התוכן עדיין יכול להיות מותאם באופן אישי לכל אדם ואדם הצורך אותו.
יכולת התגובה למסר היא מיידית.
הניו מדיה כתקשורת המונים

בתחילת המאה ה-21, עם עליית ה-Web 2.0 (אתרי תוכן מבוסס גולשים) הרשת החברתיות המקוונות דוגמת פייסבוק וטוויטר, שהראו יעילות גדולה בהפצת רעיונות ומסרים המונית, משמש המונח "ניו מדיה" גם להתייחסות לרשתות אלה כמדיום תקשורת המונים חדש. גופים רבים הקימו חטיבת ניו מדיה או מינו דוברים שהתמחותם ניו מדיה, ואלה משתמשים בכלים אלה (כגון בפרסום סטטוסים ותמונות בפייסבוק או ציוצים בטוויטר) כדי להעביר מסרים לקהלים נרחבים וליחצ"ן את הגוף שמטעמו הם פועלים.
היבט חשוב נוסף של הניו מדיה שהיא מאפשרת לכל אדם להיות עיתונאי או פובליציסט ולהפיץ את מסריו כך שיגיעו לקהל נרחב, החל ממאות או אלפים וכלה במיליונים. הפיכת הצילום הדיגיטלי לנגיש (כגון התקנת מצלמה דיגיטלית בכל סמארטפון) חיזקה מגמה זו.
כיום מוגדרים גם שירותי סטרימינג שונים כגון נטפליקס והולו כניו מדיה. בפרסי סאטורן, למשל, ישנה קטגוריה לסדרות ניו מדיה, המוענקות לסדרות שמופקות במיוחד עבור שירותי הסטרימינג השונים.
ראו גם

אינטראקטיביות
אמנות מדיה חדשה
טלוויזיה אינטראקטיבית
טרנסמדיה
קולנוע אינטראקטיבי
תופעת אינטרנט
סמל קרואטיה

| --- | --- |

 פרטים
 המחזיק בסמל:  רפובליקת קרואטיה
 תאריך אימוץ:  21 בדצמבר 1990 
 התקנים
 ציצה:  כתר המכיל חמישה סמלים, כדלקמן (משמאל לימין): כוכב מוזהב בעל שש פינות ומתחתיו ירח על רקע כחול; שני פסים אדומים על רקע כחול כהה; שלושה נמרים זהובים על גבי רקע כחול; עז מוזהבת עם פרסות וקרניים אדומות על רקע כחול כהה; כוכב מוזהב בעל שש פינות, מתחתיו שני פסים לבנים וביניהם נמייה שחורה רצה על רקע אדום.
 
סמל קרואטיה מורכב ממגן מרכזי אחד, ומחמישה סמלים היוצרים צורת כתר מעל למגן הראשי. המגן הראשי מורכב מלוח משבצות ובו 13 ריבועים אדומים ו-12 ריבועים כסופים. הצורה הזו נקראת בקרואטית "šahovnica" (לוח שחמט). חמשת הסמלים הקטנים מייצגים את חמשת חלקי המדינה.
לוח המשבצות משמש כסמל קרואטיה מאז המאה ה-10. ברוב המקרים הלוח כלל 25 ריבועים, כמו היום, אך לעיתים גם 9 (3X3) או 64 (8X8). לפי ההשערה, הצבעים מייצגים את שני השבטים הקדומים – הקרואטים האדומים והקרואטים הלבנים. 
ב-21 בדצמבר 1990, הממשלה הקרואטית העבירה חוק בנוגע לסמל, אותו עיצב מירוסלב שוטיי. הסמלים, משמאל וימין, מייצגים את מחוזות קרואטיה:
זאגרב – סמל זאגרב, בירת קרואטיה ומרכז המדינה כולל כוכב מוזהב ומתחתיו ירח לבן על רקע כחול.
דוברובניק – שני פסים אדומים על רקע כחול כהה. סמל זה ניתן בסביבות המאה ה-15.
דלמטיה – שלושה נמרים מוזהבים, מסודרים בצורת משולש שחודו מופנה כלפי מטה. סמל זה מקורו במאה ה-13.
איסטריה – עז מוזהבת עם פרסות וקרניים אדומות, על רקע כחול כהה.
סלאבוניה – שני פסים לבנים המייצגים את נהרות הדראבה והסאבה, ביניהם נמייה שחורה רצה על רקע אדום, וכוכב מוזהב למעלה. סמל זה ניתן למחוז בשנת 1496.
ראו גם

דגל קרואטיה
המנון קרואטיה
נחל נריה

| --- | --- |

 מידע כללי
 אורך:  5.0 קילומטרים
 שפך:  נחל מורן (he) 
 מדינות באגן הניקוז:  ישראל 
  (למפת הגליל המערבי מוגדלת) נחל נריה(למפת הגליל המערבי רגילה) נחל נריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל נריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל נריה
 
נחל נריה הוא נחל אכזב שמתחיל באזור הר מירון ומסתיים באזור חורפיש. אורכו כחמישה קילומטרים. הנחל הוא אחד מיובליו של נחל מורן שהוא יובל של נחל כזיב.
הנחל נמצא באזור חורש ים תיכוני ובנופיו של הנחל אפשר לראות חורבת חממה, קיר נטיפים ושטחים חקלאיים רבים.